*BIS sistēmā pilnvarotā persona:*

**AS “Komunālprojekts”**

*Hanzas iela 16, Rīga, LV-1045*

[*kproject@versija.lv*](mailto:kproject@versija.lv)

TEHNISKIE NOTEIKUMI Nr.4-4/143

Dokumenta datums skatāms laika zīmogā

*Objekts: “Siltumtrases izbūve Silmaļu, Nometņu, Kalnrozes, Malienas, Baznīcas ielās, Salaspilī”, adreses: Silmaļu iela 17, Salaspils, Salaspils nov., LV-2121; Silmaļu iela 19, Salaspils, Salaspils nov., LV-2121; Silmaļu iela 21, Salaspils, Salaspils nov., LV-2121; Silmaļu iela 25, Salaspils, Salaspils nov., LV-2121; Silmaļu iela 27, Salaspils, Salaspils nov., LV-2121; Silmaļu iela 29, Salaspils, Salaspils nov., LV-2121; Silmaļu iela 16, Salaspils, Salaspils nov., LV-2121; Silmaļu iela 18, Salaspils, Salaspils nov., LV-2121; Silmaļu iela 20, Salaspils, Salaspils nov., LV-2121; Baznīcas iela 11, Salaspils, Salaspils nov., LV-2121; Kalnrozes iela 14, Salaspils, Salaspils nov., LV-2121; Kalnrozes iela 16, Salaspils, Salaspils nov., LV-2121; Malienas iela 2, Salaspils, Salaspils nov., LV-2121 Siltumtrases izbūve Silmaļu, Nometņu, Kalnrozes, Malienas, Baznīcas ielās, Salaspilī (zemes vienību kadastra apzīmējuma Nr. 80110040167; 80110040150; 80110040555; 80310090056; 80310090185; 80310090186; 80310090187; 80310090189; 80310090190; 80310090191; 80310090195; 80310090194; 80310090193; 80310090331; 80310090332; 80310090158; 80310090157; 80310090154; 80310090091; 80310090153 un 80310090012), BIS lietas Nr.:* [*TMP-628610-147699*](https://bis.gov.lv/bis2/lv/bis_cases/628610/technical_regulation_requests/1491801?back_button=1)*.*

Būvniecības ieceres dokumentācija un būvdarbi veicami atbilstoši:

* Būvniecības likuma prasībām un uz minētā tiesību akta pamata izdotajiem normatīvajiem aktiem;
* Aizsargjoslu likuma prasībām un uz minētā tiesību akta pamata izdotajiem normatīvajiem aktiem;
* Salaspils novada domes saistošajiem noteikumiem Nr.18/2015 “Par inženiertīklu un transporta infrastruktūras aizsardzību Salaspils novadā” un Nr.20/2020 “Sabiedrisko ūdenssaimniecības pakalpojumu sniegšanas un lietošanas kārtība Salaspils novadā”, kas atrodami mājaslapā <https://www.valgums.eu/index.php/klientiem/veidlapas-un-normativie-akti>;
* šiem tehniskajiem noteikumiem.

Būvniecības ieceres “Siltumtrases izbūve Silmaļu, Nometņu, Kalnrozes, Malienas, Baznīcas ielās, Salaspilī” projektējamie siltumapgādes ārējie tīkli (SAT) gan šķērsos Pašvaldības SIA “Valgums-S” centralizētos ūdensapgādes un sadzīves kanalizācijas tīklus, gan atsevišķos posmos tiek paredzēts tīklu satuvinājums tuvāk, kā to pieļauj 30.09.2014. MK noteikumu Nr.574 “Noteikumi par Latvijas būvnormatīvu LBN 008-14 “Inženiertīklu izvietojums”” prasības. Paralēli izbūvēto inženierkomunikāciju satuvinājuma vietās, jāparedz centralizēto ūdensapgādes un sadzīves kanalizācijas inženierkomunikāciju aizsardzība, vai Pasūtītājam ar Pašvaldības SIA “Valgums-S” jāatrunā centralizēto ūdensapgādes un sadzīves kanalizācijas inženierkomunikāciju ekspluatācijas nosacījumi pēc SAT tīklu būvdarbu pabeigšanas, jo būvniecības iecere nedrīkst sabiedrībai radīt apgrūtinājumus un ierobežojumus savu inženierkomunikāciju turpmākai ekspluatācijai un remontam.

Veicot būvdarbus, nepieciešams ņemt vērā sekojošo:

1. Aizliegts bojāt, apbērt un nokraut ar būvmateriāliem centralizētās ūdensapgādes un sadzīves kanalizācijas sistēmu akas, aku vākus un pazemes ekspluatācijas aizbīdņu kapes, ierobežot piekļuvi ūdensapgādes, sadzīves kanalizācijas sistēmu akām un ugunsdzēsības hidrantiem.
2. Plānojot būvlaukumu izkārtojumu, aizliegts novietot visa veida konteinertipa moduļus, būvgružu atkritumu konteinerus un būvmateriālu nokrautnes virs centralizētajiem ūdensvada un sadzīves kanalizācijas tīkliem, vai to tiešā tuvumā.
3. Ja būvdarbu izpildes laikā tiek atklāts, ka nepieciešams veikt centralizētās ūdensapgādes un/vai sadzīves kanalizācijas tīklu, aku vāku, pazemes ekspluatācijas aizbīdņu kapju un ugunsdzēsības hidrantu pārbūves vai līmeņošanas darbus, kas nav iekļauti būvprojektā, tad Būvdarbu izpildītājs, informējot Pasūtītāju, Būvniecības ieceres izstrādātāju un Pašvaldības SIA “Valgums-S”, pieprasa veikt izmaiņas būvprojektā, nepieciešamo būvdarbu un materiālu apjomu iekļaušanai. Papildus darbus veic Būvdarbu izpildītājs par Pasūtītāja finanšu līdzekļiem.
4. Ja būvdarbu laikā tiek atklāti Pašvaldības SIA “Valgums-S” inženierkomunikāciju bojājumi vai konstruktīvie defekti, par to rakstiski jāziņo Pašvaldības SIA “Valgums-S”, pretējā gadījumā tiks uzskatīts, ka defekts radies būvniecības laikā un par tā novēršanu ir atbildīgs Būvdarbu izpildītājs.

**Sadzīves kanalizācijas sistēmai aizliegts pieslēgt lietus kanalizācijas ūdeņus un drenāžu, tai skaitā novadīt atsūknējamos gruntsūdeņus no būvbedrēm un būvgrāvjiem.**

Vispārīgās prasības

Izstrādājot būvniecības ieceres dokumentāciju, jāņem vērā Pakalpojuma sniedzēja inženierkomunikāciju izvietojums un to aizsargjoslu platumi. Būvniecības ieceres dokumentācija jāsaskaņo ar Pakalpojuma sniedzēju.

Pakalpojumu sniedzēja pienākums ir nodrošināt nepārtrauktu centralizēto ūdensapgādes un sadzīves kanalizācijas pakalpojumu pieejamību esošajiem klientiem, tādēļ būvuzņēmējam par ūdensapgādes un kanalizācijas padeves atslēgumiem rakstiski jābrīdina Pašvaldības SIA “Valgums-S” vismaz 16 (sešpadsmit) dienas iepriekš.

Aku vākus un pazemes ekspluatācijas aizbīdņu kapes izbūvēt atbilstoši segumam:

* Bruģa vai asfalta segumā vienā līmenī ar seguma virsmu;
* Grants segumā ar atbilstošu apbetonējumu;
* Zaļajā zonā ar atbilstošu apbetonējumu 5cm līdz 10cm virs zaļās zonas līmeņa.

Būvniecības ieceres izstrādātājs nodrošina, ka Būvniecības informācijas sistēmā (BIS) elektroniskai skaņošanai iesniedzamā būvniecības ieceres dokumentācija satur darba rasējumus, kas tiek pievienoti “.DWG” un “.PDF” formātos.

Būvniecības ieceres izstrādātājam dokumentācijā jāiekļauj nosacījums: “*Pirms būvdarbu uzsākšanas, esošo centralizētās ūdensapgādes un/vai sadzīves kanalizācijas sistēmu cauruļvadu izvietojumu, materiālu, t.sk. augstuma atzīmes, precizēt uz vietas.”*

Būvdarbus ūdensapgādes un sadzīves kanalizācijas inženierkomunikāciju aizsargjoslās veikt Pakalpojuma sniedzēja pārstāvju uzraudzībā. Pārstāvju klātbūtni pieteikt Miera ielā 26a, Salaspilī, 3 (trīs) dienas pirms rakšanas darbu uzsākšanas, noformējot iesniegumu “[Būvuzņēmēja pieteikums būvdarbu veikšanai centralizēto ūdensapgādes un sadzīves kanalizācijas tīklu aizsargjoslās](https://www.valgums.eu/images/file/Buvuznemeja_pieteikums_2022-04.pdf)”. Pakalpojuma sniedzēja pārstāvju klātbūtnē nepieciešams veikt šķērsojumu izbūvi ar centralizētiem ūdensapgādes un sadzīves kanalizācijas tīkliem un uzrādīt izbūvētos SAT tīklus, pirms to tranšeju aizbēršanas. Pārstāvis paraksta Būvuzņēmēja pieteikumu, apliecinot izbraukumu uz objektu un darbu veikšanu pārstāvja klātbūtnē.

Pēc SAT tīklu izbūves (vai izbūves laikā) jāveic izpilduzmērījums, ko par objekta īpašnieka līdzekļiem veic sertificēts mērnieks. Izpilduzmērījums jāiesniedz Pakalpojuma sniedzējam “.DWG” un “.PDF” failu formātos.

**Atzinums par objekta gatavību nodošanai ekspluatācijā, tiks izsniegts tikai pēc Pašvaldības SIA “Valgums-S” pārstāvja sastādītā apsekošanas akta par centralizēto ūdensapgādes un sadzīves kanalizācijas komunikāciju bojājumu neesamību.**

Tehnisko noteikumu derīguma termiņš ir viens gads.

Inženierkomunikāciju piesaistes daļas vadītājs M.Šneiders

Pašvaldības SIA “Valgums-S” valdes locekle A.Alksne

*M.Šneiders, 67944605*